Ouers en antwoorde | Dion se gedagtes
Elke diertjie… »
Ouers en antwoorde
Februarie 18, 2011 deur Dion As ouer wonder ek somtyds wat my kinders regtig van my dink. Ek weet – vra hulle, en jy’s die wonderlikste persoon op twee bene en natuurlik is hulle baie lief vir jou, maar dink so bietjie terug na toe jy grootgeword het, tiener was en meer volwasse geraak het. Miskien kan jy assosieër met die volgende:
Ouderdom 4 : Ouers weet alles!
Ouderdom 8 : Ouers weet baie.
Ouderdom 12 : Ouers weet nie heeltemaal als nie.
Ouderdom 14 : Ouers weet niks!
Ouderdom 16 : Ouers is outyds.
Ouderdom 18 : Ouers bestaan nie.
Ouderdom 25 : Miskien weet die ouers iets…
Ouderdom 35 : Voor ons ‘n besluit maak, kom ons vra die ouers.
Ouderdom 45 : Ek wonder wat die ouers hiervan sal dink?
Ouderdom 75 : Ek wens ek kon my ouers hieroor vra…
Ek raadpleeg my ouers gereeld oor dinge. Ek is gelukkig om nog altwee my ouers te hê en ek wil hulle nog deel maak van my lewe voor dit te laat is. Tyd is min, en mens kan nie tyd mors met kwade gevoelens, onnodige verskille en misverstande nie. Hulle is meer werd as dit. Ek skroom nie om my Pa te bel as ek vassit op een-of-ander projek nie, hy is baie prakties en het goeie kennis. Mens sif mos maar so deur al die raad ek kyk self wat werk en wat is van pas. My ma sal ook altyd moed inpraat en haar opinies kom gewoonlik diep uit die hart.
Ek dink net ek moet sommer nou vir Engel 1 (14 jaar oud) uit die skool vat en laat sy gaan werk soek, terwyl sy nou ‘n antwoord vir alles het…
Posted in Daaglikse doen en late | 2 Kommentaar	2 Responses
op Februarie 18, 2011 at 2:51 nm | Antwoord toortsie
Ja, dit sal dalk goed wees as jy haar nou kan uitvat. Maar dink jy op 25 dink hulle wel dat die ouers iets weet? Ek wonder darem… sommige 24 jariges is darem slimmmmmm!!! Maar dalk raak hulle dommer van 24 tot 25!!!
Ek is baie bly jy is weer aktief hier op die blog.
op Februarie 23, 2011 at 1:14 nm | Antwoord meermin
😳 ekke het lanklaas hier ingeloer!! Vandag se kinders word gebore om alles te weet!! Ons weet mos niks nie, is mos dom, as jy raad gee, word dit summier van die hand gewys!! Nou loop ma maar met ‘n bek vol tande, en sien maar hoe hulle hulle koppe stamp!! Wat my te duiwel in maak, hulle kom vra jou ‘n vraag, maar gee dan sommer namens jou die antwoord ook!!!!!! 😆 Ek is ook gelukkig om beide my ouers nog te hê, en JA ek vra hulle ook nog gereeld vir raad. Lekker dag verder vir julle. 😉